*Projekts*

LATVIJAS REPUBLIKAS MINISTRU KABINETS

2015. gada ”\_\_\_”\_\_\_\_\_\_ Noteikumi Nr.

Rīgā (pr. Nr.\_\_\_\_\_\_ §)

Grozījumi Ministru kabineta 2011. gada 28. jūnija noteikumos Nr. 500 „Noteikumi par transportējamām spiedieniekārtām”

Izdoti saskaņā ar likuma „Par atbilstības novērtēšanu” 7. pantu

un likuma „Par bīstamo iekārtu tehnisko uzraudzību” 3. panta otro daļu

Izdarīt Ministru kabineta 2011. gada 28. jūnija noteikumos Nr. 500 „Noteikumi par transportējamajām spiedieniekārtām” (Latvijas Vēstnesis, 2011, 101. un 155nr.; 2012,194.nr.; 2013,250.nr.; 2014,252.nr.) šādus grozījumus:

1. Papildināt 6.punktu ar otro teikumu „Šis punkts nav attiecināms uz sašķidrinātās naftas gāzes baloniem”.
2. Papildināt noteikumus ar 6.1, 6.2, 6.3, 6.4, 6.5 un 6.6 punktu šādā redakcijā:

„61. Sašķidrinātās naftas gāzes balonu, kuram nav veikta atbilstības novērtēšana vai atkārtota atbilstības novērtēšana un tas nav marķēts ar „Pī” zīmi, var tirgot un lietot, ja tam ir apliecinājums par veikto tehnisko pārbaudi, kurā noteikts, ka sašķidrinātās naftas gāzes balons atbilst noteiktajām prasībām un neapdraud cilvēku dzīvību, veselību, īpašumu un vidi.

6.2 Sašķidrinātās naftas gāzes balona tehnisko pārbaudi veic sašķidrināto naftas gāzes balonu uzpildes stacija reizi divos gados pirms tā uzpildes. Ja sašķidrinātās naftas gāzes balona uzpildes stacijas tehniskais aprīkojums nenodrošina iespēju veikt sašķidrinātās naftas gāzes balonu tehnisko pārbaudi, attiecīgā sašķidrinātās naftas gāzes balonu uzpildes stacija slēdz savstarpējo vienošanos par tehnisko pārbaužu veikšanu ar tādu sašķidrinātās naftas gāzes balonu uzpildes staciju, kurai ir nepieciešamais tehniskais aprīkojums sašķidrinātās naftas gāzes balonu tehniskās pārbaudes veikšanai.

6.3 Sašķidrinātās naftas gāzes balona tehniskās pārbaudes veic saskaņā ar šo noteikumu 4.1 nodaļā noteiktajām prasībām, ievērojot piemērojamos standartus, tehniskos nosacījumus, saskaņā ar kuriem sašķidrinātās naftas gāzes balons ir ražots, kā arī sašķidrinātās naftas gāzes balona tehniskajā pasē ražotāja norādīto tehnisko informāciju.

6.4 Sašķidrinātās naftas gāzes balonu uzpildes stacija pirms uzsākt veikt sašķidrinātās naftas gāzes balonu tehniskās pārbaudes informē Patērētāju tiesību aizsardzības centru par gatavību veikt sašķidrinātās naftas gāzes balonu tehniskās pārbaudes un iesniedz identifikācijas zīmes, ar kuru pēc tehniskās pārbaudes tiks marķēts sašķidrinātās naftas gāzes balons, paraugu.

6.5 Sašķidrinātās naftas gāzes balonu uzpildes stacija izvieto savā tīmekļa vietnē informāciju par pārbaudītajiem sašķidrinātās naftas gāzes baloniem –ražotāja nosaukums, identifikācijas numurs, pārbaudes veikšanas datums un pārbaudes rezultāts (derīgs vai nederīgs), kā arī nodrošina šīs informācijas aktualizēšanu ne retāk kā reizi piecās darba dienās.

6.6 Patērētāju tiesību aizsardzības centrs, izmantojot nepieteikto apmeklējumu metodi, jebkurā laikā ir tiesīgs ierasties sašķidrināto naftas gāzes balonu uzpildes stacijā un pārbaudīt sašķidrināto naftas gāzes balonu uzpildes stacijas spējas veikt sašķidrinātās naftas gāzes balonu tehniskās pārbaudes, kā arī novērtēt tehniskās pārbaudes veikšanas procesu. Ja pārbaudē tiek konstatēts, ka sašķidrināto naftas gāzes balonu uzpildes stacija nav spējīga veikt sašķidrinātās naftas gāzes balonu tehniskās pārbaudes vai neveic tās pienācīgā apjomā, sašķidrinātās naftas gāzes balonu uzpildes stacijai ir aizliegts veikt sašķidrinātās naftas gāzes balonu tehniskās pārbaudes līdz brīdim, kad tā novērsīs konstatētās neatbilstības, kā arī tai ir jāanulē veiktās sašķidrinātās naftas gāzes balonu pārbaudes, veicot izmaiņas savā tīmekļa vietnē izvietotajā informācijā.”

1. Papildināt noteikumus ar 4.1nodaļu šādā redakcijā:

“4.1 Sašķidrinātās naftas gāzes balona tehniskās pārbaudes prasības

4.11. Tehniskās pārbaudes vispārīgās prasības

71.1 Sašķidrinātās naftas gāzes balonu uzpildes stacija uzskaita tehniskajai pārbaudei novirzītos sašķidrinātās naftas gāzes balonus.

71.2 Ja pārbaudes rezultātā tiek konstatēts, ka sašķidrinātās naftas gāzes balons neatbilst prasībām, sašķidrinātās naftas gāzes balonu uzpildes stacija nodrošina, ka sašķidrinātās naftas gāzes balons tiek sabojāts tādā veidā, lai tas nav turpmāk izmantojams.

71.3 Lai sagatavotu sašķidrinātās naftas gāzes balonu un veiktu to pilnvērtīgu pārbaudi, sašķidrinātās naftas gāzes balonu uzpildes stacijai ir nepieciešamas šādas telpas, iekārtas un aprīkojums:

71.3 1. ar atbilstošu pieplūdes un noplūdes ventilāciju aprīkota telpa, kurās norisinās sašķidrinātās naftas gāzes balonu tehniskās pārbaudes;

71.3 2. tvertnes, kurās paredzēts noliet gāzes atlikumus;

71.3 3. iekārtas, kas paredzētas sašķidrinātās naftas gāzes balona ventiļa izskrūvēšanai, kā arī sašķidrinātās naftas gāzes balona iekšējai skalošanai ar ūdens tvaiku zem spiediena;

71.3 4. gāzes koncentrācijas mērierīce, lai pārbaudītu gāzes koncentrāciju sašķidrinātās naftas gāzes balonā;

71.3 5. iekārtas, kas nodrošina iespēju veikt sašķidrinātās naftas gāzes balona hidraulisko pārbaudi pietiekošā apjomā;

71.3 6. termometrs, lai kontrolēt apkārtējās vides temperatūru;

71.3 7. dinamometriskā atslēga ventiļa ieskrūvēšanai;

71.3 8. iekārtas sašķidrinātās naftas gāzes balonu sagatavošanai krāsošanai un krāsošanas kamera;

71.3 9. iekārtas nederīgo sašķidrinātās naftas gāzes balonu utilizācijai;

71.3 10. svariem, kas atbilst normatīvajos aktos par mērījumu vienotību noteiktajām prasībām;

71.3 11. mērierīcēm, lai pārbaudītu sašķidrinātās naftas gāzes balona sienas biezumu;

71.3 12. endoskopu vai citu līdzvērtīgu ierīci, kas ļauj apskatīt sašķidrinātās naftas gāzes balona iekšpusi ar vismaz 10 reižu palielinājumu.

71.4 Sašķidrinātās naftas gāzes balonu uzpildes stacija nodrošina sašķidrinātās naftas gāzes balonu, kuri atzīti par turpmākajai lietošanai nederīgiem, utilizāciju.

71.5 Sašķidrinātās naftas gāzes balonu uzpildes stacija izstrādā sašķidrinātās naftas gāzes balonu pārbaudes metodiku un dokumentē tehniskās pārbaudes.

71.6 Sašķidrinātās naftas gāzes balonu uzpildes stacija 5 gadus pēc veiktās tehniskās pārbaudes uzglabā pārbaužu un testēšanas dokumentāciju.

4.12. Sašķidrinātās naftas gāzes balonu sagatavošana tehniskajai pārbaudei

71.7 Sašķidrinātās naftas gāzes balonus tehniskajai pārbaudei sagatavo personāls, kuru darba devējs ir apmācījis veikt darbus ar sašķidrinātās naftas gāzes baloniem.

71.8 Sašķidrinātās naftas gāzes balonu sagatavošana tehniskajai pārbaudei sākās pēc tā saņemšanas sašķidrinātās naftas gāzes balonu uzpildes stacijā un ietver šādas darbības:

71.8 1. Sašķidrinātās naftas gāzes balona tehniskās pases pārbaude, lai pārliecinātos, vai tā satur vismaz šādu informāciju:

71.8 1.1. sašķidrinātās naftas gāzes balona identifikācijas numurs;

71.8 1.2. tukša sašķidrinātās naftas gāzes balona svars (kg);

71.8 1.3. uzpildīta sašķidrinātās naftas gāzes balona svars (kg);

71.8 1.4. darba spiediens (Pd) (MPa);

71.8 1.5. testa spiediens (Pb) (MPa);

71.8 1.6. tilpums (l): līdz 12 litriem (ieskaitot) norāda tilpumu bez zīmēm aiz komata, savukārt no 12-50 litriem norāda tilpumu ar vienu zīmi aiz komata;

71.8 1.7. ražotāja zīme;

71.8 1.8. izgatavošanas datums (gads, mēnesis);

71.8 1.9. uzpildāmās gāzes nosaukums.

71.8 2. Informācija par sašķidrinātās naftas gāzes balonu tiek ievadīta ienākošo sašķidrinātās naftas gāzes balonu reģistrā, kurā tiek norādīta šāda informācija:

71.8 2.1. ražotājs;

71.8 2.2. sašķidrinātās naftas gāzes balona identifikācijas numurs;

71.8 2.3. datums, kad sašķidrinātās naftas gāzes balons ir saņemts pārbaudes vietā;

71.8 3. sašķidrinātās naftas gāzes balonu iztukšo drošā veidā, izskrūvē ventili un atbrīvo to no iekšienē esošajām gāzes paliekām;

71.8 4. pārliecinās, vai sašķidrinātās naftas gāzes balonā nav saglabājušies gāzes atlikumi;

71.8 5. veic sašķidrinātās naftas gāzes balona tīrīšanu (attīra virsmu no netīrumiem, korozijas, sveķiem, eļļas un citām vielām).

71.9 Neidentificējamie sašķidrinātās naftas gāzes baloni vai sašķidrinātās naftas gāzes baloni, kuru tehniskā pase nesatur visus nepieciešamos tehniskos parametrus vai tajā nav vietas, kur uzlikt tehniskās pārbaudes marķējumu, tiek novirzīti utilizācijai.

4.1 3. Sašķidrinātās naftas gāzes balona tehniskā pārbaude

71.10 Sašķidrinātās naftas gāzes balona tehniskā pārbaude ietver šādas procedūras:

71.10 1. ārējā apskate;

71.10 2. iekšējā apskate;

71.10 3. hidrauliskā pārbaude.

71.11 Sašķidrinātās naftas gāzes balona ārējās apskates ietvaros veic šādas darbības:

71.11 1. pārliecinās, ka sašķidrinātās naftas gāzes balona marķējums atbilst šo noteikumu 71.8 1.apakšpunkta prasībām;

71.11 2. pārliecinās vai sašķidrinātās naftas gāzes balonam nav dziļas švīkas, plaisas, izspiedumi, iespiedumi, kā arī vai tā pamatne nav būtiski bojāta;

71.11 3. pārliecinās, vai uz sašķidrinātās naftas gāzes balona nav pazīmju par siltuma, uguns vai citu ārējās iedarbības faktoru ietekmi;

71.11 4. pārbauda korozijas ietekmi, īpaši savienojuma vietās un vietās, kurās var sakrāties ūdens;

71.11 5. pārbauda metinājuma šuves un laukumus ap tām;

71.11 6. pārbauda citus defektus, piemēram, nesaprotami un nevienmērīgi marķējumi, veiktas izmaiņas sašķidrinātās naftas gāzes balona konstrukcijā;

71.11 7. pārliecinās, vai sašķidrinātās naftas gāzes balons stāvot vertikālā stāvoklī ir stabils.

71.12 Sašķidrinātās naftas gāzes balona iekšējās apskates laikā izmanto endoskopu vai citu līdzvērtīgu ierīci, lai identificētu pazīmes, kas var ietekmēt sašķidrinātās naftas gāzes balona drošību.

71.13 Sašķidrinātās naftas gāzes balona iekšējās apskates laikā pārbauda:

71.13 1. vai sašķidrinātās naftas gāzes balonam nav dziļas švīkas, plaisas, izspiedumi, iespiedumi, u.c. defekti;

71.13 2. vai nav korozijas pazīmju;

71.13 3. sašķidrinātās naftas gāzes balona iekšējā vītni, lai pārliecinātos, ka tā ir tīra, bez plaisām un citām deformācijām.

71.14 Ja rodas šaubas attiecībā uz sašķidrinātās naftas gāzes balona atbilstību prasībām pēc ārējās un iekšējās apskates, institūcija var veikt papildus pārbaudes, kas minētas piemērojamajos standartos. Sašķidrinātās naftas gāzes balons tiek novirzīts uz hidraulisko pārbaudi tikai tad, kad nerodas ne mazākās šaubas par tā atbilstību izvirzītajām prasībām.

71.15 Sašķidrinātās naftas gāzes balonu hidrauliskā pārbaudē izmanto atbilstošu šķidrumu, parasti ūdeni.

71.16 Ja tehnoloģiskais risinājums to pieļauj, vienlaikus var veikt vairāku sašķidrinātās naftas gāzes balonu hidraulisko pārbaudi.

71.17 Sašķidrinātās naftas gāzes baloniem, kuri tiek sagatavoti hidrauliskās pārbaude veikšanai ir jābūt sausiem un tīriem, lai būtu viegli identificēt noplūdes.

71.18 Sašķidrinātās naftas gāzes balonu pārbauda ar spiedienu, kas ir norādīts sašķidrinātās naftas gāzes balona pasē, taču tas nevar būt mazāks par 25 bāriem.

71.19 Sašķidrinātās naftas gāzes balona spiediens jāpalielina ir pakāpeniski, līdz tas sasniedz pārbaudes spiedienu.

71.20 Sašķidrinātās naftas gāzes balona pārbaudes spiediens ir jānotur sašķidrinātās naftas gāzes balonā vismaz 45 sekundes, taču ne mazāk kā ir nepieciešams, lai pārbaudītu, vai ir noplūde. Pārbaudes spiediena noturēšanas laikā nevar būt noplūde vai spiediena samazināšanās. Pēc spiediena samazināšanas sašķidrinātās naftas gāzes balonam nevar būt paliekošas deformācijas.

71.21 Sašķidrinātās naftas gāzes balonu hidraulisko pārbaudi var aizvietot ar pneimatisko pārbaudi, ievērojot piemērojamajos standartos noteikto kārtību.

4.1 4. Sašķidrinātās naftas gāzes balona sagatavošana uzpildei un turpmākai lietošanai.

71.22 Sašķidrinātās naftas gāzes balona sagatavošana turpmākajai lietošanai ietver šādas darbības:

71.22 1. sašķidrinātās naftas gāzes balona žāvēšana, tīrīšana, krāsošana un ventiļa pievienošana;

71.22 2. sašķidrinātās naftas gāzes balona marķēšana ar pārbaudes datumu un pārbaudošās institūcijas identifikācijas marķējumu.

71.23 Sašķidrinātās naftas gāzes balona žāvēšana pēc hidrauliskās pārbaudes ir jāveic temperatūrā, kas pārsniedz 3000C. Pēc žāvēšanas procedūras sašķidrinātās naftas gāzes balona iekšiene ir jāpārbauda, lai tajā nav palicis šķidrums.

71.24 Pēc žāvēšanas sašķidrinātās naftas gāzes baloni, ja nepieciešams, ir jāsagatavo krāsošanai, ievērojot piemērojamajos standartos noteiktās prasības. Virsmas sagatavošanas procesā izmanto mehāniskās apstrādes metodi, kuras rezultātā nesamazinās sašķidrinātās naftas gāzes balona sienas biezums.

71.25 Pēc sagatavošanas sašķidrinātās naftas gāzes balonam, ja nepieciešams, ir jābūt nokrāsotam ar krāsu, kas nodrošina tās ilgtermiņa noturību normālas ekspluatācijas apstākļos.

71.26 Nokrāsotam sašķidrinātās naftas gāzes balonam ir jābūt tādam, lai tā tehnisko datu marķējumi ir salasāmi.

71.27 Sašķidrinātās naftas gāzes balona ventili ieskrūvē, izmantojot dinamometrisko atslēgu un tam ir jābūt atbilstoši noblīvētam, lai nodrošinātu hermētiskumu starp sašķidrinātās naftas gāzes balonu un ventili.

71.28 Sašķidrinātās naftas gāzes balona hermētiskuma pārbaudi veic sašķidrinātās naftas gāzes balona uzpildes laikā. Ja tiek konstatēta jebkāda noplūde, veic sašķidrinātās naftas gāzes balona ventiļa remontu vai nomaiņu pret citu.

71.29 Jāveic sašķidrinātās naftas gāzes balonu svēršana un, ja tiek konstatēts, ka mainījusies sašķidrinātās naftas gāzes balona masa, sašķidrinātās naftas gāzes balonu uzpildes stacija ir atbildīga par atbilstošas informācijas norādīšanu uz sašķidrinātās naftas gāzes balona, vienlaikus padarot nesalasāmu iepriekšējo informāciju.

71.30 Ja tehniskās pārbaudēs laikā ir konstatēts, ka sašķidrinātās naftas gāzes balons ir derīgs turpmākajai lietošanai, sašķidrinātās naftas gāzes balonu nodrošina ar šādu marķējumu:

71.30 1. tehniskās pārbaudes datums, norādot to šādā formātā – dd.mm.gggg, kuru veido:

71.30 1.1. dd – diena;

71.30 1.2. mm – mēnesis;

71.30 1.3. gggg – gads;

71.30 2. tehnisko pārbaudi veikušās sašķidrinātās naftas gāzes balonu uzpildes stacijas identifikācijas zīme, kuras paraugs ir iesniegts Patērētāju tiesību aizsardzības centram.

71.31 Šo noteikumu 71.30 punktā minēto marķējumu uzliek sašķidrinātās naftas gāzes balonu uzpildes stacija uz sašķidrinātās naftas gāzes balona tehniskās pases un tam jābūt viegli salasāmam un neizdzēšamam.”

1. Papildināt noteikumus ar 117.6punktu šādā redakcijā:

„117.6 Šo noteikumu 61.punktā minētais nosacījums par tehniskās pārbaudes apliecinājumu stājas spēkā 2015.gada 1.oktobrī. Šo noteikumu 6.1punkts ir piemērojams līdz 2017.gada 31.decembrim.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

23.03.2015. 11:21

1861

Lipskis

67013292, [Valdis.Lipskis@em.gov.lv](mailto:Valdis.Lipskis@em.gov.lv)